ઉપરોક્ત પત્રમાં લખેલાં બધાં સ્થાનક છત્તીસગઢમાં આવેલાં છે અને પોલીસ તપાસમાં જાણકારી મળી છે કે તે તમામ સ્થળે પાછળથી હુમલાઓ કરવામાં આવ્યા હતા. સેન્ટ્રલ કમિટીના સભ્ય અંડરગ્રાઉન્ડ વૉન્ટેડ કોમરેડ મિલિંદ તેલમુમડેએ એક પત્ર મહારાષ્ટ્ર સ્ટેટ ઝોનલ કમિટી(નક્સલીઓની)ને લખેલો પત્ર જોઈએ. વધુ પ્રસિદ્ધિ મળે એવી કાર્યવાહી આગામી દિવસોમાં કરવાની જવાબદારી કોમરેડ સુરેન્દ્ર ગાડલીંગને સોંપવામાં આવી છે. સુરેન્દ્રે તેને જંગલ સુધી પહોંચાડવાની જવાબદારી લીધી છે. આ માટે વર્વરા રાવે તેમને ફંડ ઉપલબ્ધ કરાવ્યું છે. જેમાંથી કેટલુંક ફંડ તમને પહોંચાડવામાં આવશે. તમે તેમની સાથે સંપર્કમાં રહીને કામ કરજો. વર્વરા રાવના કહેવાથી સુરસાગર માઇનમાં ૮૦ વાહનોને સળગાવવાની ઘટનાનો ઉલ્લેખ પણ આ પત્રમાં કરવામાં આવ્યો છે.